吴歌，包括""歌""搭""谣""两部分。""歌""一般来讲就是""唱山歌""，也包括有种俗曲之类；""谣""就是通常讲个""顺口溜""。吴歌搭历代文人编著个诗、词、歌、赋弗同，是下层人民创造个口头文学。吴歌生动个记录之江南农民搭下层人民个生活史，从内容浪来看，吴歌既包括情歌，也包括劳动歌、时政歌、仪式歌、儿歌等。 吴歌以民间口头演唱方式表演，口语化个演唱是俚个艺术表现个基本方式。吴歌是徒歌，勒呣没任何乐器伴奏个情况下头来唱。俚个类型大致有引歌（俗称""歌头""，长篇叙事歌称""闹头""）、劳动歌、情歌、生活风俗仪式歌、儿歌和长篇叙事歌等几种。